Katikkiro wa Buganda wa Buganda Charles Peter Mayiga, alambudde abantu ba Kabaka abawangaalira e Kabale, gy’atongolezza ebendobendo lye Ssentema Kigezi Kabaale.
Asisinkanye abavubuka ba Buganda Nkobazambogo abasomera mu batendekero g’ekitundu ekyo.
Mu ngeri yeemu atongozza ekkakalabizo (office) ly’emirimu gy’abantu ba Kabaka ababeera mu bendobendo lya Ankole Kigezi.
Katikkiro asabye abantu abakulu okuyambako okuteekateeka abavubuka mu Buweereza n’obukulembeze, eggwanga bweliba lya kugenda mu maaso.
Era asabye abaganda okukomya okwelumaluma mu by’obufuzi bateeke amaanyi ku bibagatta, olwo bazimbe Buganda okujituusa ku ntikko.
Katikkiro bino abyogeledde ku Hotel Triangle mu Kibuga Mbarara, bw’abadde aggulawo ekkakalabizo ly’abantu ba Kabaka abali ebweru wa Buganda.
Katikkiro yebazizza Haji Mutaasa Kafeero olwokuteekawo office, abantu ba Kabaka mwebanasinziira okukola emirimu gya Beene.
Minister w’abavubuka emizannyo n’okwewummuza akubirizza abavubuka okwenyigira mu bukulembeze obwengri zonna, nga batandikira mu matendekero gyebali.
Minisita omubeezi owa government ez’ebitundu era avunanyizibwa ku bantu ba Kabaka abali ebweru wa Buganda, Owek.Joseph Kawuki akuutidde abaweereza okwongera okuzuula n’okusembeza abantu ba Kabaka benyigire mu mirimu ejikulakulanya Buganda.
Haji Mutaasa Kafeero nga yakiikilira abantu ba Kabaka mu bendobendo lya Ankole Kigezi, aloopye embuga ensonga y’okutabiikiriza eby’obufuzi mu buweereza byategeezezza nti bitataganyiza obuweereza.
Bisakiddwa: Kibuuka Fred
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn nob_Latn